Mûsa Ebdo: Huner Civakê Tendurist Dike
Hunermendê şêwekar Mûsa Ebdo mêvanê vê xelekê ye ji bernama Deng û Reng
Bajrokê Amûdê, yek ji bajarokên naskiriye di nav kurdan de, ji ber behremendiya zarokê wê, di warê çand û hunerê de, ku cihê xwe di nav hunera kurdî û wêjeyê de girtine. Hunermend Mûsa Ebdo yek wan zarokên Amûdê ye , ku çavê xwe di nav malbatek hunermend û hunerhez de vekiriye . Ew di sala 1973an li Amûdê hatiye dinyayê . Ji zaroktiya xwe ve guhdan bi hunerê kiriye û bal kişandiye ser behreya xwe ya hunerî. Di sala 1995an li bajarê Helebê bi cî bûye û li wir dest bi karê dîzayan cil û bergan kir, û hunera xwe jî li pêş xist. Ji ber şerê Sûriyê ew di sala 2011an de vegeriya Amûdê û ta roja îro li wir dijî. Ji sala 2014an ve beşdarî gelek çalakiyan bûye û pêşangehên hunerî li bajarê Amûdê, Qamişlo û Hesekê. Nuha zarokên bajarê xwe fêrî hunerê dike û kenalaekî taybet bi fêrkirina hunerê li ser You Tube vekiriye. Wekî din jî wê karê xêkirna çîrokên zarokan kiriye û kiriye kurte filim bi awayê animation . Ew geşbîne ku huner dikare civakê aram û xweş bike û bi taybetî jî zarok ku ew bengeha civatê ne.